Kristin Karpenter

**Meri Kristin Karpenter**  (d. 7 dekabr, 1946) İngilis tarixçisi, Kembric Universitetində orta əsrlər İngiltərə tarixi üzrə professor olmuşdur.

## Həyatının erkən dövrü və təhsili
Karpenter &nbsp;7 dekabr 1946-cı ildə İngiltərənin Oksford şəhərində anadan olmuşdur. Kembric Universitetinin Nyunham Kollecində təhsil alaraq bakalavr və fəlsəfə doktoru elmi dərəcələrini qazanmışdır. Onun doktorluq dissertasiyası "1401–1472-ci illərdə Varvikşirdə siyasi cəmiyyət" mövzusunda olub və 1976-cı ildə təqdim edilmişdir. Elmi rəhbəri isə G.L.Harriss idi.

## Akademik fəaliyyəti
Karpenter 1976–1979-cu illərdə Kembric Universitetində müstəqil repetitor və mühazirəçi kimi çalışmışdır. 1979-cu ildə Kembric Universitetinin Nyu Holl Kollecinin üzvü seçilmişdir. 1983–1988-ci illərdə universitetdə assistent-müəllim, 1988–1995-ci illərdə isə müəllim vəzifəsində çalışmışdır.

1995-ci ildə Orta əsrlər İngiltərə tarixi üzrə dosent, 2005-ci ildə isə professor vəzifəsinə yüksəlmişdir.

Karpenter İngiltərə tarixi üzrə bir çox kitab və məqalələrin müəllifi və redaktorudur. Onun tədqiqat sahələri 1066–1500-cü illər arasında İngiltərənin siyasi və konstitusiya tarixi, eləcə də bu dövrdə zadəganların və torpaq sahiblərinin siyasi, sosial, iqtisadi, dini və mədəni tarixi üzərində cəmlənmişdir.

O, 1250–1500-cü illər arasında hökumət, siyasət və torpaq sahibliyi ilə bağlı doktorant tədqiqatlarını rəhbərlik edir. 1050–1500-cü illər arasında İngiltərə tarixi üzrə bakalavr dərsləri keçirir.

Karpenter, İncəsənət və Humanitar Elmlər Tədqiqat Şurası tərəfindən maliyyələşdirilən və XV əsrə aid "*Inquisitions post mortem*" sənədlərinin kataloqlaşdırılmasını tamamlamaya yönəlmiş bir layihənin direktorudur. O, eyni zamanda Kembric Universitetinin nəşriyyatının "Orta əsrlərdə həyat və düşüncə tədqiqatları" seriyasının redaktorlarından biridir və digər redaksiya heyətlərində də xidmət göstərir.

İyun 2012-ci ildə, Karpenter Oksford Universitetində 2015–2016-cı tədris ili üçün Ford Mühazirələri oxumaq üçün seçilmişdir.

## Kitabları və digər əsərləri

* *Locality and Polity: A Study of Warwickshire Landed Society 1401–1499* (1992) (winner of the Royal Historical Society's Whitfield Prize for 1992)
* Updated version of Kingsford's edition of *The Stonor Letters and Papers 1290–1483* (1996)
* *The Wars of the Roses: Politics and the Constitution c. 1437–1509* (1997)
* *The Armburgh Papers* (1998), an edition of the largest collection of 15th-century gentry letters discovered since the 19th century
* *Political Culture in Late Medieval Britain* (2004), as co-editor with Linda Clark and author of the introduction
* *A New Constitutional History of Late-Medieval England, 1215–1509* (Cambridge University Press, 2004)
* *Wisdom and Chivalry: Chaucer's Knight's Tale and Medieval Political Theory* (2008) by S. H. Rigby. Reviewer: Professor Christine Karpenter, University of Cambridge.

## Fəxri adları və mükafatları

* Kral Tarix Cəmiyyətinin üzvü, 1982
* Şahzadənin Tədris İnstitutunun Tarix fakültəsinin nümayəndəsi
* Kral Tarix Cəmiyyətinin Vaytfild Mükafatı, 1992
* Milli Bioqrafiyanın Oksford lüğətinin baş redaktor müavini, 1994–2002
* Ceyms Ford Xüsusi Mühazirəçisi, Oksford Universiteti, 1996
* Dəvətli mühazirəçi, Moskva Dövlət Universiteti, 2006
* Kembric Universiteti nəşriyyatının "Orta əsrlərdə həyat və düşüncə tədqiqatları" seriyasının həmmüəllifi
* "15-ci əsr" jurnalının redaksiya heyətinin üzvü
* Milli Arxivlərin Orta əsrlər mənbələri məsləhət şurasının üzvü
* Anqlo-American Qanuni Ənənələr idarə heyətinin üzvü
* İncəsənət və Humanitar Elmlər Tədqiqat Şurasının nəzərdənkeçirmə komitəsinin üzvü
* Britaniya Akademiyası/Leverhulm Trastın baş elmi tədqiqatçı təqaüdçüsü, 2002–2003
* İncəsənət və Humanitar Elmlər Tədqiqat Şurasının əsas tədqiqat qrantları, 1999–2008
* Fransis Holland Məktəblərinin idarə heyətinin üzvü
* Nyu Hollun professor üzvü, 2005–2008

## İstinadlar